Odkritje prvega orjaškega planeta okrog bele pritlikavke
ESOjev Zelo velik teleskop je pridobil dokaze, da se orjaški planet giblje okrog bele pritlikavke.
Astronomi so pregledali približno 7000 belih pritlikavk in med njimi našli posebno zvezdo, s količinami kemijskih elementov, ki jih niso še opazili v beli pritlikavki.
Natančna opazovanja z instrumentom X-shooter na VLTju so potrdila prisotnost vodika, kisika in žvepla...
...ter odkrila, da se ti elementi nahajajo v disku plina, ki se vrtinči v belo pritlikavko.
Zbrane informacije namigujejo na obstoj eksoplaneta podobnega Neptunu v orbiti okrog bele pritlikavke.
Sevanje vroče bele pritlikavke izpareva planetovo atmosfero, iz katere nastane disk plina.
Ta enkratni sistem namiguje na izgled, ki ga bo verjetno imelo naše Osončje v oddaljeni prihodnosti.
koščki astronomije
Doseganje novih vrhuncev v astronomiji. Ustvaril ESO, Evropski južni observatorij.
Zapis ESO; prevod Dunja Fabjan.